AQSh Somalida "Ash-Shabob" jangarilari pozitsiyalariga zarba berdi, deb xabar bermoqda Reuters axborot agentligi. Pentagonning xabar berishicha, AQSh harbiy-havo kuchlarining asosiy maqsadi terrorchilik guruhining yetakchilaridan biri Hasan Ali Dxurani yo‘q qilish bo‘lgan. "Somali federal hukumati bilan hamkorlikda 31 martda AQSh kuchlari "Ash-Shabob" yetakchilaridan biri Hasan Ali Dxuraga qarshi zarba berdi", deb aytdi Pentagon rasmiy vakili Piter Kuk. Pentagonning ta’kidlashicha, Dxura Somali poytaxti Mogadishoda AQSh fuqarolariga qarshi hujum qilishga tayyorgarlik ko‘rgan.